[bookmark: _Toc519678322] Informācija Atbildīgajam pētniekam
Klīnisko pētījumu dokumentu uzglabāšana un/vai arhivēšana

Par KP dokumentu sagatavošanu glabāšanai un nodošanu Sabiedrības KP arhīvā ir atbildīgs Atbildīgais pētnieks. Glabāšanai nodod gan papīra formāta, gan elektroniskos datus. Atbildīgais pētnieks ir atbildīgs, lai KP arhīvā nodotos dokumentos neatrodas Sabiedrības medicīnisko ierakstu dokumenti par pētījumā iesaistītajām personām.
Klīnisko pētījumu dokumentāciju glabāšanai ievieto arhīva kārbās un/vai arhīva kastēs, kas ir piemērotas dokumentu ilgstošai uzglabāšanai. Arhīva kārbas izmēri nav lielāki par 27×11×35 cm un arhīva kastes izmēri nav lielāki par 30×35×50 cm. Arhīva kastes svars nedrīkst pārsniegt 10 kg.
Uz katras kastes norāda sekojošu informāciju:
KP protokola numuru un nosaukumu;
Pētījuma Sponsora nosaukumu un kontakinformācija;
Pētījuma Atbildīgo pētnieku, viņa kontakttelefona numuru;
Pētījuma norises laiku;
Glabāšanai nodoto sējumu skaitu un konkrētā sējuma/kastes numuru;
Dokumentu glabāšanas laiks, norādot datumu, līdz kuram jāuzglabā.
Informācija tiek norādīta “Klīnisko pētījumu dokumentu glabāšanas kartē” (6.pielikums) vai Sponsora noteiktās formas veidlapās, obligāti norādot visu iepriekš norādīto informāciju. Glabāšanas karte vai Sponsora noteiktā forma aizpildāma datorrakstā.
Pētījumu dokumentāciju nodod arhīvā, sastādot “Aktu par klīnisko pētījumu dokumentus lietu nodošanu – pieņemšanu SIA “Rīgas Austrumu klīniskās universitātes slimnīcas” KP arhīvā (7. pielikums). Aktu sastāda 2 eksemplāros, viens – Atbildīgajam pētniekam, otrs – KP arhīvā/Zinātnes daļā.
Ar šī akta parakstīšanu atbildība par pētījumu dokumentāciju tiek nodota Zinātnes daļas Pētījumu atbalsta nodaļas vadītājam.

